CELEX: 32016R0654
Language: hu
Date: 2016-02-26 00:00:00
Title: A Bizottság (EU) 2016/654 felhatalmazáson alapuló rendelete (2016. február 26.) az Amerikai Egyesült Államokból származó egyes termékek behozatalára vonatkozó kiegészítő vámok megállapításáról szóló 673/2005/EK tanácsi rendelet módosításáról

28.4.2016   
               
               
                  HU
               
               
                  Az Európai Unió Hivatalos Lapja
               
               
                  L 114/1
               
            A BIZOTTSÁG (EU) 2016/654 FELHATALMAZÁSON ALAPULÓ RENDELETE
      (2016. február 26.)
      az Amerikai Egyesült Államokból származó egyes termékek behozatalára vonatkozó kiegészítő vámok megállapításáról szóló 673/2005/EK tanácsi rendelet módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Amerikai Egyesült Államokból származó egyes termékek behozatalára vonatkozó kiegészítő vámok megállapításáról szóló, 2005. április 25-i 673/2005/EK tanácsi rendeletre (1) és különösen annak 3. cikkére,
      mivel:
      
                  (1)
               
               
                  Miután az Egyesült Államok a folyamatos dömping- és támogatás-ellentételezésről szóló törvényt (a továbbiakban: CDSOA) nem hozta összhangba a Kereskedelmi Világszervezet (a továbbiakban: WTO) megállapodásaiból eredő kötelezettségeivel, a 673/2005/EK rendelet 2005. május 1-jei hatállyal 15 %-os kiegészítő értékvámot vetett ki az Amerikai Egyesült Államokból származó egyes termékek behozatalára. A WTO-felhatalmazással összhangban, amely szerint az Egyesült Államokkal szemben felfüggeszthető a vámkedvezmények alkalmazása, a Bizottság évente kiigazítja a felfüggesztés mértékét, a CDSOA alkalmazásából adódóan az adott időszakban az Európai Unióval szemben felmerült hatálytalanítás vagy gyengítés mértékének megfelelően.
               
            
                  (2)
               
               
                  A legutóbbi olyan év CDSOA-kifizetései, amellyel kapcsolatban adatok állnak rendelkezésre, a 2015. pénzügyi év (2014. október 1. – 2015. szeptember 30.) során beszedett dömpingellenes és kiegyenlítő vámok kifizetéseire, illetve a 2011. és 2014. pénzügyi év során beszedett dömpingellenes és kiegyenlítő vámok pótlólagos kifizetéseire vonatkoznak. Az Egyesült Államok Vámügyi és Határvédelmi Hivatala által közzétett adatok alapján az Unióval szembeni hatálytalanítás vagy gyengítés mértéke 887 696 USD.
               
            
                  (3)
               
               
                  A hatálytalanítás vagy gyengítés, és következésképpen a felfüggesztés mértéke csökkent. Ugyanakkor a felfüggesztés mértékét nem lehet a 673/2005/EK rendelet I. mellékletében foglalt terméklista kiegészítésével vagy az arról való törléssel a hatálytalanítás vagy gyengítés mértékéhez igazítani. Következésképpen – a 673/2005/EK rendelet 3. cikke (1) bekezdése e) pontjának megfelelően – a Bizottságnak változatlanul kell hagynia az I. mellékletben szereplő terméklistát, és módosítania kell a kiegészítő vám mértékét a felfüggesztés mértékének a hatálytalanítás vagy gyengítés mértékéhez való igazítása céljából. A 673/2005/EK I. mellékletében szereplő négy terméket ezért a listán kell hagyni, és a rájuk vonatkozó kiegészítő behozatali vám mértékét 0,45 %-ra kell módosítani.
               
            
                  (4)
               
               
                  A 673/2005/EK I. mellékletében szereplő termékeknek az Amerikai Egyesült Államokból történő behozatalára kivetett 0,45 %-os kiegészítő értékvám egy évre vonatkozó hatása nem lépi túl a 887 696 USD kereskedelmi értéket.
               
            
                  (5)
               
               
                  Annak biztosítása érdekében, hogy ne történjen késedelem a kiegészítő behozatali vám módosított mértékének alkalmazását illetően, e végrehajtási rendeletnek kihirdetése napján hatályba kell lépnie.
               
            
                  (6)
               
               
                  A 673/2005/EK rendeletet ezért ennek megfelelően módosítani kell,
               
            ELFOGADTA EZT A RENDELETET:
      1. cikk
      A 673/2005/EK rendelet 2. cikke helyébe a következő szöveg lép:
      
         „2. cikk
         A 2913/92/EGK tanácsi rendelet (*) alapján alkalmazandó vámtételen felül 0,45 %-os kiegészítő értékvámot kell alkalmazni az e rendelet I. mellékletében felsorolt, az Amerikai Egyesült Államokból származó termékekre vonatkozóan.
      
      2. cikk
      Ez a rendelet az Európai Unió Hivatalos Lapjában való kihirdetésének napján lép hatályba.
      Ezt a rendeletet 2016. május 1-jétől kell alkalmazni.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. február 26-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 110., 2005.4.30., 1. o.; melyet legutóbb a 38/2014/EU európai parlamenti és tanácsi rendelet (HL L 18., 2014.1.21., 52. o.) módosított.
      
         MELLÉKLET
         
            
               „I. MELLÉKLET
               Azokat a termékeket, amelyekre kiegészítő vámokat kell alkalmazni, nyolcjegyű KN-kódjaik azonosítják. Az e kódok alá besorolt termékek leírása az 1810/2004/EK bizottsági rendelettel (1) módosított, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet (2) I. mellékletében található.
               
                            
                        
                        
                           0710 40 00
                        
                     
                            
                        
                        
                           9003 19 30
                        
                     
                            
                        
                        
                           8705 10 00
                        
                     
                            
                        
                        
                           6204 62 31